Cele mai importante evenimente din ultimele 24 de ore:
- Fostul cancelar Gerhard Schroeder laudă decizia actualului cancelar Scholz de a nu trimite rachete Taurus în Ucraina
- UE dă aprobarea finală pentru un ajutor militar de 5 miliarde de euro pentru Ucraina
- Informaţii militare: Mobilizarea în Rusia poate avea loc în mod mai "deschis" odată cu încheierea alegerilor
- Kremlinul consideră necesară crearea unei zone tampon pentru protejarea teritoriului rus de atacurile ucrainene
- Premierul ucrainean: Ucraina speră că negocierile de aderare la UE vor începe în prima jumătate a anului 2024
- 50 de soldaţi ucraineni vor fi instruiţi în România
- Kievul a aprobat planul de reforme privind primirea ajutorului de 50 de miliarde de euro de la UE
Fostul cancelar german Gerhard Schroeder susține decizia actualului cancelar Olaf Scholz de a nu livra Ucrainei rachete Taurus şi respingerea de către acesta a desfăşurării de trupe terestre, relatează luni agenția germană de presă DPA, citată de Agerpres.
"Cred că Olaf Scholz face ce m-aş aştepta de la un cancelar german în acest moment", a declarat pentru DPA fostul lider al Partidului Social Democrat (SPD), care este şi partidul lui Scholz.
Schroeder, fost cancelar între 1998 şi 2005, a făcut apel de asemenea la o iniţiativă franco-germană pentru negocierea unei soluţii a conflictului din Ucraina.
Întrebat dacă ar vrea ca Scholz să fie un "cancelar al păcii", Schroeder (79 de ani) a răspuns afirmativ, adăugând: "Este ceva negativ când un cancelar german susţine pacea, când cineva este descris drept 'cancelar al păcii'?"
"Faptul că (Scholz) e lăudat de Gerhard Schroeder arată clar că e pe o cale greşită", a reacţionat Markus Soeder, liderul Uniunii Creştin-Sociale, de opoziţie, aripa bavareză a Uniunii Creştin-Democrate (CDU).
Un membru al conducerii CDU, Jens Spahn a apreciat la rândul său că "dacă ai prieteni şi susţinători ca fostul cancelar şi prietenul lui Putin Gerhard Schroeder, nu mai ai nevoie de adversari politici".
Război în Ucraina, 18 martie 2024 | Putin, după alegeri: Un conflict pe scară largă cu NATO nu poate fi exclus
Război în Ucraina, 17 martie 2024 | The Telegraph: Din cauza lipsei de muniție, Ucraina va doborî doar una din cinci rachete până la sfârșitul lunii
Război în Ucraina, 16 martie 2024 | Rusia susține că a ucis "un număr mare" de soldaţi ucraineni cu o bombă cu vid
Război în Ucraina, 15 martie 2024 | Cel puțin 14 morți la Odesa după un atac cu rachete al Rusiei
Război în Ucraina, 14 martie 2024 | Rusia anunță că a respins noi atacuri la frontieră ale unor grupuri armate susținute de Ucraina